**Povzetek revizijskega poročila *Pravilnost poslovanja politične stranke Stranka Alenke Bratušek v letu 2018***

Računsko sodišče je izvedlo revizijo *pravilnosti poslovanja politične stranke Stranka Alenke Bratušek v letu 2018.*

*Cilj revizije* je bil izrek mnenja o pravilnosti poslovanja politične stranke Stranka Alenke Bratušek v letu 2018. Računsko sodišče je preverjalo skladnost poslovanja politične stranke Stranka Alenke Bratušek z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Stranka Alenke Bratušek v letu 2018 izreklo *mnenje s pridržkom,* ker:

* prispevka pravne osebe, ki ga je pridobila v nasprotju z Zakonom o volilni in referendumski kampanji, ni nakazala v humanitarne namene, kot so določeni v zakonu, ki ureja humanitarne organizacije;
* sredstev za financiranje volilne kampanje skupne liste kandidatov ni prenesla na transakcijski račun za redno poslovanje organizatorja volilne kampanje ter
* je sredstva za financiranje volilne kampanje skupne liste kandidatov organizatorju volilne kampanje prenesla brez podlage v pisnem dogovoru.

Računsko sodišče ni zahtevalo predložitve odzivnega poročila, ker je politična stranka Stranka Alenke Bratušek že med revizijskim postopkom izvedla ustrezni popravljalni ukrep, saj je znesek prispevka, ki ga je prejela v nasprotju z Zakonom o volilni in referendumski kampanji, nakazala v humanitarne namene.

Ljubljana, 7. julija 2020